RAPPORT FRA KOMMISSIONEN

Det Forenede Kongerige



Rapport udarbejdet i medfør af artikel 126, stk. 3, i traktaten om Den Europæiske Unions funktionsmåde

1. Indledning

Den 20. marts 2020 vedtog Kommissionen en meddelelse om aktivering af stabilitets- og vækstpagtens generelle undtagelsesklausul. Klausulen som fastsat i artikel 5, stk. 1, artikel 6, stk. 3, artikel 9, stk. 1, og artikel 10, stk. 3, i forordning (EF) nr. 1466/97 samt artikel 3, stk. 5, og artikel 5, stk. 2, i forordning (EF) nr. 1467/97 letter samordningen af budgetpolitikken i perioder med et alvorligt økonomisk tilbageslag. I denne meddelelse forelagde Kommissionen Rådet sin vurdering af, at den aktuelle situation i lyset af det forventede alvorlige økonomiske tilbageslag som følge af covid-19-udbruddet giver anledning til at aktivere klausulen. Den 23. marts 2020 tilsluttede medlemsstaternes finansministre sig Kommissionens vurdering. Aktiveringen af den generelle undtagelsesklausul giver mulighed for midlertidigt at afvige fra tilpasningsstien i retning af den mellemfristede budgetmålsætning, forudsat at dette ikke bringer den finanspolitiske holdbarhed på mellemlang sigt i fare. For så vidt angår den korrigerende del, kan Rådet på grundlag af en henstilling fra Kommissionen beslutte at vedtage en revideret finanspolitisk kurs. Den generelle undtagelsesklausul suspenderer ikke procedurerne under stabilitets- og vækstpagten. Den tillader landene at fravige de budgetkrav, der normalt ville gælde, og sætter Kommissionen og Rådet i stand til at træffe de nødvendige foranstaltninger til koordinering af politikken inden for rammerne af pagten.

Ifølge Kommissionens forårsprognose 2020 forventes Det Forenede Kongeriges offentlige underskud at have udgjort af BNP i finansåret 2019-20, mens den offentlige gæld forventes at have udgjort 85,2 %. De endelige data vedrørende det offentlige underskud og den offentlige gæld i 2019-20 vil imidlertid først foreligge i efteråret 2020. Ifølge Kommissionens prognose forventes Det Forenede Kongeriges underskud at udgøre 10,7 % af BNP i 2020-21, mens den offentlige gæld ventes at ligge på 102,5 % af BNP. Al foreliggende dokumentation, herunder opgørelser fra de nationale myndigheder over omfanget af de budgetmæssige foranstaltninger, der er truffet som reaktion på det alvorlige økonomiske tilbageslag som følge af covid-19-pandemien, peger i retning af et underskud på langt over grænseværdien på 3 % af BNP i 2020-21 og 2021-22. I et brev af 7. maj 2020 anmodede Kommissionen Det Forenede Kongerige om at fremlægge ajourførte oplysninger om underskuddets anslåede størrelse i 2020-21. Det Forenede Kongerige har imidlertid ikke frembragt de ønskede præciseringer, men henviste til det finanspolitiske råds (Office for Budget Responsibility) covid-19-scenarie, ifølge hvilket der regnes med et underskud på langt over 3 % i 2020-21. På grundlag heraf finder Kommissionen, at dens nuværende prognose om et underskud på 10,7 % af BNP i 2020-21 udgør tilstrækkeligt overbevisende umiddelbar dokumentation for et uforholdsmæssigt stort underskud som defineret i traktatens artikel 126, stk. 2, litra a).

Kommissionen har derfor udarbejdet nærværende rapport, hvori den undersøger Det Forenede Kongeriges overholdelse af traktatens underskudskriterie og gældskriterie. Alle relevante forhold er taget med i betragtning, og der er taget behørigt hensyn til det alvorlige økonomiske chok som følge af covid-19-pandemien.

Tabel 1. Offentligt underskud og offentlig gæld (i % af BNP)

2016-17 2017-18 2018-19 2019-20 KOM 2020-21 KOM 2021-22 KOM Underskudskriteriet Offentlig saldo -2,8 -2,7 -1,8 -2,5 -10,7 -6,2 Gældskriteriet Offentlig bruttogæld 85,2 84,6 84,2 85,2 102,5 100,2

Anm.: Kilde: Eurostat, Kommissionens forårsprognose 2020.

2.Underskudskriteriet

Ifølge Kommissionens forårsprognose 2020 forventes Det Forenede Kongeriges offentlige underskud i 2020-21 at udgøre 10,7 % af BNP, hvilket er over og ikke tæt på traktatens referenceværdi på 3 % af BNP. Den forventede overskridelse af traktatens referenceværdi i 2020-21 er exceptionel, da den skyldes et alvorligt økonomisk tilbageslag. Ifølge Kommissionens forårsprognose 2020, som tager højde for konsekvenserne af covid-19-pandemien, forventes det reale BNP at falde med 8,3 % i 2020.

Den forventede overskridelse af traktatens referenceværdi er ikke midlertidig, idet det offentlige underskud ifølge Kommissionens forårsprognose 2020 fortsat vil være over 3 % af BNP i 2021-22.

Det forventede underskud i 2020-21 er således over og ikke tæt på traktatens referenceværdi på 3 % af BNP. Den forventede overskridelse betragtes som exceptionel, men ikke som midlertidig som defineret i traktaten og i stabilitets- og vækstpagten. Al foreliggende dokumentation, herunder opgørelser fra de nationale myndigheder over omfanget af de budgetmæssige foranstaltninger, der er truffet som reaktion på det alvorlige økonomiske tilbageslag som følge af covid-19-pandemien, peger i retning af et underskud på langt over grænseværdien på 3 % af BNP i 2020-21 og 2021-22. I et brev af 7. maj 2020 anmodede Kommissionen Det Forenede Kongerige om at fremlægge ajourførte oplysninger om underskuddets anslåede størrelse i 2020-21. Det Forenede Kongerige har imidlertid ikke frembragt de ønskede præciseringer, men henviste til det finanspolitiske råds (Office for Budget Responsibility) covid-19-scenarie, ifølge hvilket der regnes med et underskud på langt over 3 % i 2020-21. På grundlag heraf finder Kommissionen, at dens nuværende prognose om et underskud på 10,7 % af BNP i 2020-21 udgør tilstrækkeligt overbevisende umiddelbar dokumentation for et uforholdsmæssigt stort underskud som defineret i traktatens artikel 126, stk. 2, litra a). Analysen antyder således, at underskudskriteriet som defineret i traktaten og forordning (EF) nr. 1467/97 umiddelbart ikke er opfyldt.

3. Relevante forhold

I henhold til traktatens artikel 126, stk. 3, skal Kommissionen udarbejde en rapport, hvis en medlemsstat ikke opfylder kravene i forbindelse med et af eller begge disse kriterier. I denne rapport "tages der ligeledes hensyn til, om det offentlige underskud overstiger de offentlige investeringsudgifter, samt til alle andre relevante forhold, herunder medlemsstatens økonomiske og budgetmæssige situation på mellemlang sigt".

I artikel 2, stk. 3, i forordning (EF) nr. 1467/97 præciseres det, hvilke forhold der er tale om, idet det fastsættes, at der skal tages behørigt hensyn til "alle andre forhold, som efter den pågældende medlemsstats opfattelse er relevante for at kunne foretage en samlet kvalitativ vurdering af overholdelsen af underskuds- og gældskriteriet, og som medlemsstaten har forelagt Rådet og Kommissionen". Som præciseret i artikel 2, stk. 4 i forordning (EF) nr. 1467/97, for så vidt angår underskudskriteriet, kan der, eftersom den offentlige gældskvote overstiger referenceværdien på 60 %, og den dobbelte betingelse ikke er opfyldt — dvs. at underskuddet fortsat er tæt på referenceværdien, og at overskridelsen af referenceværdien er midlertidig — ved vurderingen af, om Det Forenede Kongerige overholder underskudskriteriet ikke tages hensyn til disse relevante forhold i faserne forud for, at det fastslås, at der foreligger et uforholdsmæssigt stort underskud.

I den aktuelle situation udgør covid-19-pandemien og dens økonomiske følger, som har betydelig indvirkning på budgetstillingen og skaber stor usikkerhed om fremtidsudsigterne, et vigtigt yderligere forhold, der skal tages med i betragtning. Pandemien har desuden ført til aktiveringen af den generelle undtagelsesklausul.

3.1. Covid-19-pandemien